ALGTEKST-TERVIKTEKST

Kinnitatud rektori 07.04.2020 käskkirjaga nr 17

Redaktsiooni jõustumise kuupäev: 01.10.2020

**Lõputööde avalikustamise ja säilitamise eeskiri**

Käskkiri antakse tuginedes Tallinna Tehnikaülikooli senati 17.12.2018 määrusega nr 6 kehtestatud „Õppekorralduse eeskirja“ § 23 lõikele 6.

1. **Üldsätted**
	1. Käesoleva eeskirjaga reguleeritakse rakenduskõrghariduse diplomi ning bakalaureuse- ja magistrikraadi taotlemiseks esitatavate lõputööde (edaspidi lõputöö) avalikustamist ja säilitamist TalTechis.
	2. Lihtlitsents (eeskirja lisa 1) on üliõpilase lõputöö osa. Lihtlitsents tuleb esitada ühes failis elektroonse lõputööga (PDF-vormingus fail) ja see on üheks eelduseks autori lõputöö kaitsmisele lubamisel ning tema autoriõiguste kaitse tagamisel. Lihtlitsentsi ei pea allkirjastama.
	3. Lõputöö autor vastutab selle eest, et tema lõputöö üldiseks kasutamiseks andmisel ei rikuta intellektuaalse omandi valdkonnas vastuvõetud eriseadustest, isikuandmete kaitse seadusest, autoriõiguse seadusest ning muudest seadustest tulenevaid teiste isikute õigusi.
	4. Seadusest tulenevatel juhtudel võib lõputöö autor taotleda piirangute kehtestamist lõputöö avalikustamisele.
2. **Lõputöö avalikustamine**
	1. Positiivsele hindele kaitstud juurdepääsupiiranguta lõputööd, sh lõputöö osaks olevad multimeediafailid (heli-, visuaal- või audiovisuaalsalvestised), avalikustatakse teaduskonna sisemisest töökorraldusest tuleneva töötaja poolt vahetult pärast lõputöö kaitsmist raamatukogu digikogu kaudu.
	2. Kui lõputöö avalikustamine ei ole teisele isikule kuuluvate autori varaliste õiguste, isikuandmete, riigisaladuse, salastatud välisteabe või muu salastatud teabe tõttu võimalik, taotleb üliõpilane lõputööle juurdepääsupiirangu seadmist teaduskonnas kehtestatud korras.
	3. Kui lõputöö on juurdepääsupiiranguga, avalikustatakse piirangu kehtivuse ajal üksnes lõputöö lühikokkuvõte.
	4. Juurdepääsupiiranguga lõputöö autor koostab lühikokkuvõtte, mille ette paigutab lõputöö tiitellehe esikülje. Lühikokkuvõttes tuuakse välja lõputöö autori nimi ja lõputöö pealkiri. Lühikokkuvõte ei tohi sisaldada lõputöös sisalduvaid konfidentsiaalseid aspekte.
	5. Juurdepääsupiiranguga lõputöö avalikustatakse vahetult pärast piirangu kehtivuse lõppemist raamatukogu digikogu kaudu.
3. **Lõputöö säilitamine**
	1. TalTech tagab lõputööde elektroonse versiooni säilitamise ning kättesaadavuse.
4. **Rakendussätted**
	1. Lõputööde avalikustamise ja säilitamise kord, mis on kinnitatud rektori 27.02.2014 käskkirjaga nr 60, tunnistatakse kehtetuks.
	2. Käskkiri jõustub 1. oktoobrist 2020.

Lisa

rektori 07.04.2020 käskkirjale nr 1-8/17

|  |
| --- |
| **Lihtlitsents lõputöö reprodutseerimiseks ja lõputöö üldsusele kättesaadavaks tegemiseks[[1]](#footnote-1)**  |

|  |
| --- |
|  |

Mina \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (a*utori nimi*)

1. Annan Tallinna Tehnikaülikoolile tasuta loa (lihtlitsentsi) enda loodud teose

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (*lõputöö pealkiri*)

mille juhendaja on \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (*juhendaja nimi*)

* 1. reprodutseerimiseks lõputöö säilitamise ja elektroonse avaldamise eesmärgil, sh Tallinna Tehnikaülikooli raamatukogu digikogusse lisamise eesmärgil kuni autoriõiguse kehtivuse tähtaja lõppemiseni;
	2. üldsusele kättesaadavaks tegemiseks Tallinna Tehnikaülikooli veebikeskkonna kaudu, sealhulgas Tallinna Tehnikaülikooli raamatukogu digikogu kaudu kuni autoriõiguse kehtivuse tähtaja lõppemiseni.
1. Olen teadlik, et käesoleva lihtlitsentsi punktis 1 nimetatud õigused jäävad alles ka autorile.
2. Kinnitan, et lihtlitsentsi andmisega ei rikuta teiste isikute intellektuaalomandi ega isikuandmete kaitse seadusest ning muudest õigusaktidest tulenevaid õigusi.

\_\_\_\_\_\_\_\_\_\_\_\_\_\_ (kuupäev)

1. *Lihtlitsents ei kehti juurdepääsupiirangu kehtivuse ajal vastavalt üliõpilase taotlusele lõputööle juurdepääsupiirangu kehtestamiseks, mis on allkirjastatud teaduskonna dekaani poolt, välja arvatud ülikooli õigus lõputööd reprodutseerida üksnes säilitamise eesmärgil. Kui lõputöö on loonud kaks või enam isikut oma ühise loomingulise tegevusega ning lõputöö kaas- või ühisautor(id) ei ole andnud lõputööd kaitsvale üliõpilasele kindlaksmääratud tähtajaks nõusolekut lõputöö reprodutseerimiseks ja avalikustamiseks vastavalt lihtlitsentsi punktidele 1.1. jq 1.2, siis lihtlitsents nimetatud tähtaja jooksul ei kehti.* [↑](#footnote-ref-1)